Давлат тиббий суғуртаси жамғармаси Шартнома муносабатлари бўлимининг 2026 йил 23 январ ҳолатига 
Ҳисоботи
Ўзбекистон Республикасининг 2024 йил 24 декабрдаги ЎРҚ-1011-сон Қонуни билан тасдиқланган Жамғарма кузатув кенгашининг тегишли баёни билан тақсимланган маблағлар доирасида Давлат тиббий суғуртаси жамғармаси (кейинги ўринларда-Жамғарма) ва тиббиёт муассасалари ўртасида 2025 йил учун жами 
935 та шартномаларга якуний қўшимча келишувлар расмийлаштирилмоқда.
2026 йил учун Ўзбекистон Республикасининг 2025 йил 25 декабрдаги 
ЎРҚ-1105-сон Қонуни билан тасдиқланган Жамғарма Кузатув кенгашининг Баёни билан тақсимланган маблағлар доирасида доирасида тиббий хизматлар хариди бўйича тиббиёт муассасалари билан жами 3530 та электрон шартномалар тузиш учун тайёргарлик ишлари амалга оширилди.
[bookmark: _GoBack]Хусусан, ҳудудлар маҳаллий бюджетидан жами 33960,2 трлн сўмга Ўзбекистон Республикаси Президентининг 05.09.2024 йилдаги ПҚ-311-сон қарорига мувофиқ Қорақалпоғистон Республикаси, Тошкент шаҳри ва вилоятлар тиббиёт муассасалари билан Жамғарма ўртасида кафолатланган пакет доирасида аҳолига кўрсатиладиган тиббий хизматлар хариди бўйича 2641 та шартнома, Ўзбекистон Республикаси Президентининг 19.05.2025 йилдаги ПФ-88-сонли Фармони ижроси юзасидан Соғлиқни сақлаш тизимини ташкил этишнинг янги модели тажриба-синов тариқасида жорий қилинган 12 та тумандаги ҳамда Самарқанд вилоятининг барча бирламчи тиббиёт муассасалари билан 680 та шартнома, шунингдек, имтиёзли тоифага кирувчи шахсларга электрон йўлланма асосида кўрсатилган тиббий ёрдам харажатларини қоплаш мақсадида Ўзбекистон Республикаси Президентининг 28.07.2021 йилдаги ПҚ-5199-сон қарорига асосан давлат бюджети томонидан ажратилган маблағлар доирасида жами 1686,3 трлн.сўмга 209 та шартнома расмийлаштирилилмоқда.
Шунга кўра, кафолатланган пакет доирасида аҳолига кўрсатиладиган тиббий хизматлар хариди бўйича шартномалар тузиш учун ҳудудлар кесимида тиббиёт муассасалари рўйхати E-shartnoma электрон платформасида шакллантирилди ҳамда муассасалар раҳбарлари ва масъул тиббиёт ходимлари авторизациядан ўтказилиб дастурга бириктирилди. 
Шунингдек, 2026 йил учун тузиладиган шартномаларнинг аҳоли сони ва тиббий хизмат ҳажмлари кўрсаткичлари бўйича иловалари E-shartnoma электрон платформасида ҳудудлар кесимида шакллантирилди.
Шу билан бирга, имтиёзли тоифага кирувчи шахсларга кўрсатиладиган тиббий ёрдам ҳажмлари бўйича шартномаларни расмийлаштириш жараёни давом этмоқда.
Бундан ташқари, Ўзбекистон Республикаси Вазирлар Маҳкамасининг 2025 йил 
26 июлдаги «Аёллар дафтари», «Ёшлар дафтари» ва «Саховат ва кўмак» жамғармалари маблағлари ҳисобидан ижтимоий ёрдам кўрсатиш тизимини такомиллаштириш чора-тадбирлари тўғрисида” ги 462-сон қарорига асосан «Аёллар дафтари», «Ёшлар дафтари» ва  «Саховат  кўмак» жамғармалари маблағлари ҳисобидан имтиёзли тоифадаги шахсларни даволаш харажатларини қоплаш буйича шартномалар тузилмоқда.
Шулар баробарида, Ижро интизоми бўйича бўлимга келиб тушган мурожаатлар ўрнатилган тартибда кўриб чиқиб, жавоблар юборилмоқда.

